cyanic-selkie/wikianc huggingface dataset:
โทรคมนาคม
ดาวเทียม
หลังจากที่บริการเชิงพาณิชย์ของโทรศัพท์ทางไกลถูกก่อตั้งขึ้นผ่านทางดาวเทียมสื่อสาร เจ้าภาพของการสื่อสารโทรคมนาคมในเชิงพาณิชย์อื่นๆได้พัฒนาการใช้ดาวเทียมที่คล้ายกัน โดยเริ่มต้นในปี 1979 บริการรวมถึงโทรศัพท์มือถือผ่านดาวเทียม, วิทยุผ่านดาวเทียม, โทรทัศน์ผ่านดาวเทียม และการเข้าถึงอินเทอร์เน็ตผ่านดาวเทียม การพัฒนาเริ่มแรกที่สุดสำหรับบริการดังกล่าวส่วนมากเกิดขึ้นใน ปี 1990 ในขณะที่การกำหนดราคาเชิงพาณิชย์สำหรับช่องสัญญาณดาวเทียมยังคงลดลงอย่างมีนัยสำคัญ
digital cinema
โรงภาพยนตร์ดิจิตอลหมายถึงการใช้เทคโนโลยีดิจิตอลในการแจกจ่ายหรือส่งภาพเคลื่อนไหวขึ้นจอภาพ ซึ่งตรงข้ามกับการส่งภาพเดลื่อนไหวแบบเก่า ภาพยนตร์สามารถถูกแจกจ่ายผ่านฮาร์ดไดรฟ์, Internet, ส่งผ่านดาวเทียมหรือดิสก์แสงเช่นดีวีดีและ Blu-ray ภาพยนตร์ดิจิตอลแตกต่างจากโทรทัศน์ความละเอียดสูงและไม่ได้ขึ้นอยู่กับมาตรฐานของโทรทัศน์หรือมาตรฐานของวิดีโอความละเอียดสูง เช่นอัตราส่วนหรืออัตราการเปลี่ยนเฟรมของภาพ ภาพยนตร์ดิจิตอลจะใช้ความคมชัดในแนวราบที่ 2K (2048 × 1080 หรือ 2.2 ล้านพิกเซล) หรือ 4K (4096 × 2160 หรือ 8.8 ล้านพิกเซล)
เครือข่ายคอมพิวเตอร์และอินเทอร์เน็ต
เมื่อวันที่ 11 กันยายนค.ศ. 1940 จอร์จ Stibitz สามารถส่งข้อมูลโดยใช้โทรพิมพ์ไปที่เครื่องคำนวณตัวเลขที่ซับซ้อนของเขาในนิวยอร์กและได้รับผลการคำนวณกลับมาที่วิทยาลัยดาร์ตเมัท์ในรัฐนิวแฮมป์เชียร์ การทำงานจากคอมพิวเตอร์ศูนย์กลางหรือคอมพิวเตอร์เมนเฟรมด้วย "dumb terminal "ยังคงความนิยมไปตลอดทศสตวรรษที่ 1950 จนเข้าสู่ศตวรรษที่ 1960 ที่นักวิจัยเริ่มหันมาใช้แพ็กเกตสวิตชิง - เทคโนโลยีที่ช่วยให้ข้อมูลสามารถถูกส่งระหว่างเครื่องคอมพิวเตอร์ที่แตกต่างกันโดยไม่ต้องผ่านเมนเฟรมส่วนกลาง เครือข่ายสี่โหนดโผล่ขึ้นมาเมื่อ 5 ธันวาคมค.ศ. 1969 เครือข่ายนี้ไม่ช้าก็กลาย ARPANET ซึ่งในปี 1981 ประกอบด้วยโหนด 213 โหนด อาร์พาเนตถูกพัฒนาไปจนกระทั่ง 7 เมษายน ค.ศ. 1969 RFC 1 (Request for Comment) ถูกตีพิมพ์ กระบวนการนี้มีความสำคัญเนื่องจากอาร์พาเนตในที่สุดก็จะรวมกับเครือข่ายอื่น ๆ ในรูปแบบอินเทอร์เน็ตและหลายโพรโทคอลการสื่อสารอินเทอร์เน็ตที่ถูกใช้งานในวันนี้ได้รับการระบุผ่านขั้นตอน RFC ในเดือนกันยายนปี ค.ศ. 1981 RFC 791 นำเสนอ Internet Protocol version 4 (IPv4) และ RFC 793 นำเสนอ Transmission Control Protocol (TCP) ที่ใช้กันอยู่ทุกวันนี้
อย่างไรก็ตาม ไม่ทั้งหมดที่การพัฒนาที่สำคัญจะถูกสร้างขึ้นมาผ่านขั้นตอนการขอความเห็น สองโพรโทคอลที่นิยมสำหรับการเชื่อมโยงระบบเครือข่ายท้องถิ่นหรือLAN ก็ปรากฏตัวขึ้นในปี ค.ศ. 1970 สิทธิบัตรสำหรับโพรโทคอล token ring ถูกแจกแจงโดย โอลอฟ Soderblom เมื่อ 29 ตุลาคม ค.ศ. 1974 และบทความเกี่ยวกับอีเธอร์เน็ตโพรโทคอลเรื่อง การสื่อสารของ ACM ถูกตีพิมพ์โดย โรเบิร์ต เม็ทคาล์ฟและเดวิด บ็อกส์ในกรกฎาคม ค.ศ. 1976 อีเธอร์เน็ตโพรโทคอลที่ได้รับแรงบันดาลใจจากโพรโทคอล ALOHAnet ได้รับการพัฒนาโดยนักวิจัยด้านวิศวกรรมไฟฟ้าที่มหาวิทยาลัยฮาวาย
องค์ประกอบพื้นฐาน
ระบบสื่อสารโทรคมนาคมขั้นพื้นฐานประกอบด้วยสามหน่วยงานหลักที่มักจะนำเสนอในบางรูปแบบ ได้แก่: ตัวอย่างเช่น ที่สถานีวิทยุกระจายเสียง จะมีเครื่องขยายเสียงเป็นเครื่องส่งสัญญาณ ส่งสัญญาณให้เสาอากาศ เสาอากาศส่งสัญญาณออกไปในตัวกลางคืออากาศ สายอากาศของเครื่องรับ จะรับสัญญาณที่ส่งมานี้ ส่งไปให้เครื่องขยายเสียง และมีเสียงออกมาที่บ้านผู้ฟัง ระบบนี้ทำงานแบบ ซิมเพล็กซ์ คือ ทางเดียว ผู้รับตอบกลับไม่ได้
ระบบโทรคมนาคมอีกระบบจะทำงานแบบ ดูเพล็กซ์ คือ สองทาง โดยมีอุปกรณ์อิเล็กทรอนิกส์ที่ทำงานเป็นทั้งเครื่องส่งและรับ เรียกว่า ทรานซีฟเวอร์ ตัวอย่างเช่นเครื่องโทรศัพท์มือถือเป็น ทรานซีฟเวอร์
ระบบโทรคมนาคมเพื่อการสื่อสารระหว่างบุคคลเป็นการสื่อสารจากจุดหนึ่งไปยังอีกจุดหนึ่ง (point-to-point) ระบบโทรคมนาคมสำหรับวิทยุหรือโทรทัศน์เป็นการสื่อสารแบบออกอากาศ(broadcast หรือ point-to-multipoint) เพราะเป็นการส่งสัญญาณจากเครื่องส่งเครื่องหนึ่งไปยังเครื่องรับหลายเครื่อง
นอกจากระบบซิมเพล็กซ์ และ ดูเพล็กซ์ แล้ว ยังมีระบบ มัลติเพล็กซ์ซึ่งใช้ในกรณีที่มีเครื่องส่งหลายเครื่อง ทำงานกับเครื่องรับหลายเครื่อง แต่ใช้ช่องทางเดียวกัน การแชร์ช่องทางทำให้ลดค่าใช้จ่ายได้มาก สัญญาณของแต่ละเครื่องส่งจะถูกมัลติเพล็กซ์ แล้วส่งผ่านตัวกลางไปที่สถานีย่อย หรือโหนด ที่นั่น สัญญาณจะถูกแยกออกไปยังเครื่องรับอย่างถูกต้อง
การสื่อสารแบบแอนะล็อกและแบบดิจิทัล
สัญญาณที่ใช้ในการสื่อสารสามารถเป็นได้ทั้งแอนะล็อกหรือดิจิทัล สำหรับสัญญาณแอนะล็อกสัญญาณจะแปรอย่างต่อเนื่องไปตามข้อมูล ในสัญญาณดิจิทัลข้อมูลจะถูกเข้ารหัสเป็นชุดของค่าที่ไม่ต่อเนื่อง (เช่นชุดของหนึ่งและศูนย์) ในระหว่างที่สัญญาณของข้อมูลถูกส่งออกไปและรับเข้ามา ข้อมูลที่มีอยู่ในสัญญาณแอนะล็อกหลีกเลี่ยงไม่ได้ที่จะถูกลดสภาพลงเนื่องจากการรบกวนทางกายภาพที่ไม่พึงประสงค์ (สัญญาณที่ถูกส่งออกจากเครื่องส่งในทางปฏิบัติจะไม่มีเสียงรบกวน) ปกติแล้วเสียงรบกวนในระบบการสื่อสารสามารถเป็นได้ทั้งเพิ่มเข้าหรือลบออกจากสัญญาณที่พึงประสงค์ในการสุ่มที่สมบูรณ์ รูปแบบของเสียงรบกวนนี้จะเรียกว่าเสียงเติมแต่งด้วยความเข้าใจว่าเสียงรบกวนจะเป็นลบหรือบวกแล้วแต่จังหวะที่แตกต่างกันของเวลา
ในทางตรงกันข้าม ถ้าเสียงรบกวนเติมแต่งมีไม่เกินกว่าเกณฑ์ที่กำหนด ข้อมูลที่มีอยู่ในสัญญาณดิจิทัลจะยังคงเหมือนเดิม ความต้านทานในเสียงรบกวนของระบบดิจิทัล ทำให้เป็นข้อได้เปรียบที่สำคัญของสัญญาณดิจิทัลเหนือกว่าสัญญาณแอนะล็อก.
เครือข่ายโทรคมนาคม
อ่านเพิ่มเติม: เครือข่ายคอมพิวเตอร์ เครือข่ายการสื่อสารประกอบด้วยเครื่องส่งสัญญาณ, เครื่องรับและช่องทางที่ใช้ส่งข้อความ บางเครือข่ายการสื่อสารมีมากกว่าหนึ่งเราต์เตอร์(route=ทาง, router=ตัวส่ง, ตัวสร้างทาง)ที่ทำงานร่วมกันในการส่งข้อมูลไปยังผู้ใช้ที่ถูกต้อง นอกจากเราเตอร์แล้ว ยังมีสวิตช์ เพื่อใช้ต่อผู้ใช้หลายตัวเข้าด้วยกันด้วย
ช่องทางการสื่อสาร
คำว่า "ช่องทาง" มีสองความหมายที่แตกต่างกัน
อีกวิธีหนึ่งในการแบ่งสื่อกลางการสื่อสารให้เป็นหลายๆช่อง คือการจัดสรรเวลาให้แต่ละผู้ส่งข้อมูลให้ออกมาที่สื่อกลางได้เฉพาะในเวลาที่กำหนดให้เท่านั้น (เรียกว่า "time slot" เช่น 20 milliseconds ของทุกๆวินาที) วิธีนี้เรียกว่า การมัลติเพล็กซ์แบบแบ่งเวลา(Time Division Multiplex) หรือ TDM ตัวกลางที่ใช้วิธีนี้คือใยแก้วนำแสง บางระบบการสื่อสารด้วยวิทยุจะใชั TDM ภายในช่อง FDM ที่ถูกจัดสรรให้ ดังนั้นระบบเหล่านั้นจึงเป็นพันธ์ผสมของ TDM และ FDM
การกล้ำสัญญาณ (Modulation)
อ่านเพิ่มเติม: การกล้ำสัญญาณ
ในการส่งสัญญาณ ข้อมูลมักถูกรบกวนด้วยอิทธิพลจากภายนอก ทำให้สัญญาณที่เครื่องรับผิดเพี้ยนไป การกล้ำสัญญาณก็เพื่อลดสิ่งรบกวนเหล่านั้น เช่นการส่งสัญญาณเสียง ซึ่งเป็นสัญญาณแบบแอนะลอก มีการกล้ำแบบขนาด (Amplitude Modulation) หรือ AM และการกล้ำแบบความถี่ (Frequency Modulation) หรือ FM ส่วนการส่งสัญญาณแบบดิจิตอล ก็ต้องเปลี่ยนรูปให้เป็นสัญญาณแอนะลอกก่อน ซึ่งเรียกวิธีการนี้ว่า "keying" (มาจากการใช้สัญญาณมอสในอดีต) เช่น phase-shift keying, frequency-shift keying, and amplitude-shift keying ระบบบลูทูธใช้ phase-shift keying ถ้าใช้ phase-shift keying ผสมกับ amplitude-shift keying เรียกว่า quadrature amplitude modulation (QAM) ใช้ในการส่งข้อมูลดิจิตอลความจุมากๆ
ยอดขายอุปกรณ์ทั่วโลก
ตามข้อมูลที่เก็บรวบรวมโดย Gartner และ Ars Technica ยอดขายอุปกรณ์การสื่อสารโทรคมนาคมของผู้บริโภคหลักทั่วโลกเป็นหลักล้านหน่วย ดังต่อไปนี้ :
โทรศัพท์อัจฉริยะ
โทรศัพท์มือถือมีผลกระทบอย่างมีนัยสำคัญในเครือข่ายโทรศัพท์ สมาชิกโทรศัพท์มือถือในขณะนี้มีจำนวนมากกว่าสมาชิกพื้นฐานอยู่กับที่ในหลายตลาด ยอดขายของโทรศัพท์มือถือในปี 2012 รวม 1,495 ล้านเครื่อง โดยแบ่งเป็นประเทศในแอฟริกา 56 ล้าน, เอเซีย/แปซิฟิก 652 ล้าน, ทวีปอเมริกา 358 ล้าน และยุโรป 366 ล้าน โทรศัพท์เหล่านี้จะได้รับการบริการโดยระบบเสียงที่มีเนื้อหาและมีการส่งแบบดิจิทัล เช่น GSM หรือ W- CDMA ที่มีการตลาดจำนวนมากเลือกที่จะลดลงของระบบอนาล็อก เช่น AMPS
การใช้โทรศัพท์เพื่อการสนทนาเพียงอย่างเดียวผ่านโทรศัพท์พื้นฐานจะจำนวนผู้ใช้ลดลง โดยการใช้สำหรับผู้บริโภคส่วนใหญ่ จะใช้แอปพลิเคชันต่อไปนี้มากขึ้น
วิทยุและโทรทัศน์
ในการแพร่ภาพโทรทัศน์ระบบดิจิทัล มีสามมาตรฐานที่ มีแนวโน้มที่จะถูกนำมาใช้ในการแข่งขัน ทั่วโลก ได้แก่มาตรฐาน ATSC, DVB และ ISDB; ทั้งสามมาตรฐาน ใช้ MPEG -2 สำหรับการบีบอัดภาพวิดีโอ,  ATSC ใช้ Dolby Digital AC- 3 สำหรับการบีบอัดเสียง, ISDB ใช้ การเข้ารหัสเสียงขั้นสูง ( MPEG-2 ส่วนที่ 7 ) และ DVB ไม่มีมาตรฐานสำหรับการบีบอัดเสียง แต่ทั่วไปมักจะใช้ MPEG - 1 ส่วนที่ 3 Layer 2. ทางเลือกของการมอดูเลชั่นยังแตกต่างกันไปหลายรูปแบบ ในการกระจายเสียงระบบดิจิตอล  มาตรฐานเป็นอันหนึ่งอันเดียวกันมาก แทบทุกประเทศเลือกที่จะพัฒนามาตรฐาน Digital Audio Broadcasting  (รู้จักกันดีว่าคือมาตรฐาน ยูเรก้า 147) ยกเว้นประเทศสหรัฐอเมริกาที่เลือกที่จะพัฒนาวิทยุ HD ซึ่งแตกต่างจาก ยูเรก้า 147, ที่ขึ้นอยู่กับวิธีการส่งที่เรียกว่าการส่งแบบ in-band on-channel ที่ยอมให้ ข้อมูลดิจิทัล " ขี่หลัง " ไปบนสัญญาณแอนะล็อก AM หรือ FM ปกติ
อย่างไรก็ตาม แม้จะอยู่ในระหว่างเปลี่ยนผ่านไปเป็นดิจิทัล, โทรทัศน์แบบแอนะล็อกยังคงได้รับการถ่ายทอดในประเทศส่วนใหญ่ ข้อยกเว้นคือสหรัฐอเมริกา ที่สิ้นสุดการส่งโทรทัศน์แอนะล็อก (ทั้งหมด แต่ไม่รวมสถานีโทรทัศน์พลังงานต่ำมากๆ) ตั้งแต 12 มิถุนายน 2009 หลังจากที่ต้อง ล่าช้าจากเส้นตายถึงสองครั้ง สำหรับโทรทัศน์แบบแอนะล็อก มีสามมาตรฐานในการการแพร่ภาพโทรทัศน์สี ที่รู้จักกันดีได้แก่ PAL (เยอรมันออกแบบ), NTSC (อเมริกาเหนือออกแบบ) และ SECAM (ฝรั่งเศสออกแบบ) (ไม่เกี่ยวกับมันมาตรฐานทีวี ขาวดำ ซึ่งแตกต่างกันไปในแต่ละประเทศ.) สำหรับวิทยุแอนะล็อก การเปลี่ยนเป็นดิจิทัลทำได้ยากกว่าโดยความจริงที่ว่า เครื่องรับแอนะล็อกจะขายในราคาเศษเสี้ยวของราคาเครื่องรับดิจิตอล. ทางเลือกของการมอดูเลชั่นของวิทยุแอนะล็อกปกติจะเป็นระหว่าง AM หรือ FM เท่านั้น. เพื่อให้บรรลุการเล่นสเตอริโอ subcarrier ของ AM ถูกนำมาใช้สำหรับ FM สเตอริโอ
ปัจจุบัน โทรทัศน์ความละเอียดสูงได้รับความนิยมมากยิ่งขึ้น
อินเทอร์เน็ต
อินเทอร์เน็ตเป็นเครือข่ายทั่วโลกของเครือข่ายคอมพิวเตอร์ที่สามารถสื่อสารกันด้วยอินเทอร์เน็ตโพรโทคอล คอมพิวเตอร์บนอินเทอร์เน็ตใด ๆ จะมี IP address ไม่ซ้ำกันที่จะทำให้คอมพิวเตอร์เครื่องอื่น ๆ สามารถหาเส้นทางไปถึงได้ เครื่องที่ส่งจะมี IP address ของผู้ส่ง และ IP address ของผู้รับ ดังนั้น อินเทอร์เน็ตจึงเป็นการแลกเปลี่ยนข้อมูลระหว่างเครื่องคอมพิวเตอร์ด้วยกัน
คาดกันว่า 51% ของข้อมูลที่ไหลผ่านเครือข่ายโทรคมนาคมสองทางในปี 2000 มีการไหล ผ่านทางอินเทอร์เน็ต (ส่วนที่เหลือ(42%)โดยผ่านทางโทรศัพท์พื้นฐาน) โดยในปี 2007 อินเทอร์เน็ตครอบงำอย่างชัดเจนโดย 97% ของข้อมูลทั้งหมดที่อยู่ในเครือข่ายการสื่อสารโทรคมนาคม (ส่วนที่เหลือ(2 %) ผ่านทางโทรศัพท์มือถือ) ขณะที่ในปี 2013 ประมาณ 39 % ของประชากรโลกที่มีการเข้าถึงกับอินเทอร์เน็ตที่มีอัตราการเข้าถึง สูงสุด(วัดเป็นเปอร์เซ็นต์ของประชากร) ในทวีปอเมริกา (61%), เอเซียแปซิฟิก (32%) และยุโรป (75%) ในแง่ของการเข้าถึงอินเทอร์เน็ตความเร็วสูงด้วย landline ในปี 2012, ลิคเทนสไตน์ (80,4%) โมนาโค (45.5%) และ สวิสเซอร์แลนด์ ( 41.9%) การเข้าถึงอินเทอร์เน็ตความเร็วสูงด้วยโทรศัพท์มือถือ สิงคโปร์ (123.3%), ญี่ปุ่น (113.1%), ฟินแลนด์ (106.5%), เกาหลีใต้ (106%)
อินเทอร์เน็ตทำงานได้ด้วยโปรโทคอลที่ควบคุมวิธีการที่เครื่องคอมพิวเตอร์และเราเตอร์ทั้งหลายสื่อสารกันและกัน ธรรมชาติของการสื่อสารเครือข่ายคอมพิวเตอร์ใช้วิธีการแบ่งเป็นชั้นของโพรโทคอล ในแต่ละโพรโทคอลจะทำงานมากขึ้นหรือน้อยลงเป็นอิสระจากโพรโทคอลอื่น ๆ การนี้จะช่วยให้โพรโทคอลระดับต่ำกว่าจะได้รับการปรับแต่งสำหรับสถานการณ์เครือข่ายในขณะที่ไม่เปลี่ยนแปลงวิธีที่ระดับโพรโทคอลที่สูงกว่าทำงาน ตัวอย่างในทางปฏิบัติว่าทำไมสิ่งนี้เป็นสิ่งสำคัญ เพราะมันยอมให้อินเทอร์เน็ตเบราว์เซอร์ที่จะเรียกใช้ รหัสเดียวกันโดยไม่คำนึงถึงว่าเครื่องคอมพิวเตอร์ที่กำลังทำงานจะมีการเชื่อมต่อกับอินเทอร์เน็ตผ่านอีเทอร์เน็ตหรือเชื่อมต่อกับ Wi-Fi อยู่ โพรโทคอลมักจะถูกพูดถึงในแง่ของ ตำแหน่งของมันในรูปแบบอ้างอิงกับ OSI (ภาพด้านขวา) ซึ่งเกิดขึ้นในปี 1983 เป็นขั้นตอนแรกในความพยายามที่ไม่ประสบความสำเร็จในการสร้างชุดโพรโทคอลเครือข่ายที่จะนำมาใช้ อย่างกว้างขวาง
สำหรับอินเทอร์เน็ต โพรโทคอลสื่อทางกายภาพและการเชื่อมโยงข้อมูลสามารถแปรผันกัน หลายครั้งในรูปของแพ็กเก็ตที่เดินทางไปรอบโลก นี่เป็นเพราะว่าอินเทอร์เน็ตไม่มีข้อจำกัด ในสื่อทางกายภาพหรือโปรโทคอลในการเชื่อมโยงข้อมูลที่จะถูกนำมาใช้ สิ่งนี้นำไปสู่​​การพัฒนาของสื่อและโพรโทคอลที่เหมาะสมที่สุดกับสถานการณ์เครือข่ายท้องถิ่น ในทางปฏิบัติ การติดต่อสื่อสารระหว่างทวีปส่วนใหญ่จะใช้ Asynchronous Transfer Mode (ATM ) โพรโทคอล (หรือที่ทันสมัยเทียบเท่า​​) บนใยแก้วนำแสง นี้เป็นเพราะการสื่อสารระหว่างทวีปส่วนใหญ่ อินเทอร์เน็ตจะใช้โครงสร้างพื้นฐานร่วมกันกับเครือข่ายโทรศัพท์พื้นฐาน หรือ PSTN
เหนือเลเยอร์ของการขนส่ง มีโพรโทคอลบางอย่างที่บางครั้งถูกใช้และเข้ากันได้อย่างหลวมๆในเลเยอร์เซสชั่นและเลเยอร์ presentation ที่สะดุดตาที่สุดคือโพรโทคอล Secure Sockets Layer (SSL) และ Transport Layer Security (TLS ) โพรโทคอลเหล่านี้ให้ความแน่ใจว่า ข้อมูลที่ถ่ายโอนระหว่างสองฝ่ายยังคงเป็นความลับอย่างสมบูรณ์ ในที่สุด ที่ชั้น application ผู้ใช้อินเทอร์เน็ตจำนวนมากจะคุ้นเคยกับโพรโทคอลเช่น HTTP (การท่องเว็บ), POP3 (e-mail), FTP (การถ่ายโอนไฟล์) IRC (พูดคุย), BitTorrent (แชร์ไฟล์) และ XMPP (การส่งข้อความโต้ตอบแบบทันที)
เครือข่ายท้องถิ่นและเครือข่ายบริเวณกว้าง
บทความหลัก : แลนและแวน
แม้จะมีการเจริญเติบโตของอินเทอร์เน็ต ลักษณะสมบัติของเครือข่ายท้องถิ่น ("LAN" ที่เป็นเครือข่ายคอมพิวเตอร์ที่ไม่ได้มีขนาดเกินไม่กี่กิโลเมตร)ยังคงแตกต่างกัน นี้เป็นเพราะเครือข่ายขนาดนี้ไม่จำเป็นต้องมีคุณสมบัติทั้งหมดที่เกี่ยวข้องกับเครือข่ายขนาดใหญ่กว่าและมักจะ มีประสิทธิภาพด้านราคามากกว่า และมีประสิทธิภาพได้โดยไม่ต้องมีคุณสมบัติเหล่านั้น เมื่อแลนเหล่านี้นไม่ได้เชื่อมต่อกับอินเทอร์เน็ต พวกมันยังคงมีข้อได้เปรียบของความเป็นส่วนตัว และความปลอดภัย อย่างไรก็ตาม เมื่อขาดการเชื่อมต่อโดยตรงกับอินเทอร์เน็ต แลนจะไม่สามารถให้ความคุ้มครองได้ 100% จากพวกแฮกเกอร์หรือกองกำลังทางเศรษฐกิจต่างๆ ภัยคุกคามเหล่านี้จะมีอยู่ถ้ายังมีวิธีการใดๆสำหรับการเชื่อมต่อระยะไกลไปยัง LAN ได้
นอกจากนี้ยังมีเครือข่ายบริเวณกว้างอิสระ ("WAN" เป็นเครือข่ายคอมพิวเตอร์ส่วนตัวที่มีขนาดเป็นพันกิโลเมตร) อีกครั้งหนึ่งที่บางส่วนของข้อได้เปรียบของพวกมันได้แก่ความเป็นส่วนตัว การรักษาความปลอดภัย และการที่ไม่สนใจอย่างสมบูรณ์ต่อพวกแฮ็กเกอร์ใดๆที่จะไม่สามารถ "แตะต้อง"แวนนี้ได้ แน่นอนผู้ใช้หลักที่สำคัญของ LANs และ WANs ส่วนตัวรวมถึง กองกำลังติดอาวุธและหน่วยข่าวกรองที่จะต้องเก็บรักษาข้อมูลของพวกมันให้มีความปลอดภัยและเป็นความลับอย่างสมบูรณ์
เมื่อกลางปี 1980s, มีหลายชุดของโพรโทคอลการสื่อสารเกิดขึ้นเพื่อเติมเต็มช่องว่างระหว่างชั้นการเชื่อมโยงข้อมูลและชั้นแอปพลิเคชันของรูปแบบการอ้างอิง OSI สิ่งเหล่านี้รวมถึง Appletalk, IPX และ NetBIOS กับชุดโพรโทคอลที่โดดเด่นในช่วงปี 1990s ที่เป็น IPX เนื่องจากความนิยมของผู้ใช้ MS-DOS. TCP/IP ก็มีขึ้นที่จุดนี้ แต่โดยทั่วไปแล้ว มันถูกใช้ โดยหน่วยราชการและการวิจัยขนาดใหญ่
เมื่ออินเทอร์เน็ตเติบโตในความนิยมและร้อยละของการจราจรข้อมูลขนาดใหญ่กลายเป็นงานที่เกี่ยวข้องกับอินเทอร์เน็ต LANs และ WANs ค่อยๆย้ายไปโพรโทคอล TCP/IP และในวันนี้เครือข่ายส่วนใหญ่เป็นธรรมดาที่จะทุ่มเทให้กับการจราจรแบบ TCP/IP การย้ายไป TCP/IP ที่ได้รับความช่วยเหลือจากเทคโนโลยีเช่น DHCP ที่อนุญาตให้ลูกค้า TCP/IP ในการค้นพบ ที่อยู่เครือข่ายของตัวเองได้ ซึ่งเป็นฟังก์ชันที่มาเป็นมาตรฐานกับชุดโพรโทคอล AppleTalk/IPX/NetBIOS
ถึงแม้ว่าจะอยู่ที่ชั้นเชื่อมโยงข้อมูลด้วยกันก็ตาม LANs ที่ทันสมัยที่สุดก็แตกต่างจากอินเทอร์เน็ต ในขณะที่ Asynchronous Transfer Mode (ATM) หรือ Multiprotocol Label Switching (MPLS) เป็น โพรโทคอลการเชื่อมโยงข้อมูลทั่วไปสำหรับเครือข่ายขนาดใหญ่ เช่น WANs; ส่วน Ethernet และ Token Ring จะเป็นโพรโทคอลการเชื่อมโยงข้อมูลทั่วไปสำหรับ LANs. โพรโทคอล เหล่านี้แตกต่างจากโพรโทคอลในอดีตที่ว่า พวกมันง่ายกว่า (เช่น ที่พวกมันละเว้นคุณสมบัติเช่นคุณภาพของการบริการที่รับประกัน ) และเสนอการป้องกันการชนกัน ทั้งสองอย่างของความแตกต่างเหล่านี้ทำให้ระบบประหยัดมากขึ้น แม้จะมีความนิยมที่เจียมเนื้อเจียมตัวของไอบีเอ็มโทเค็นริงในปี 1980s และปี 1990s LANs แทบทั้งหมดในตอนนี้จะใช้อีเทอร์เน็ตแบบใช้สายหรือแบบไร้สาย ที่ชั้นกายภาพ, การใช้งานแบบอีเธอร์เน็ตใช้สายส่วนใหญ่จะใช้สายทองแดงคู่บิด (รวมถึงเครือข่าย 10BASE -T ทั่วไป ) อย่างไรก็ตาม การใช้งานในตอนแรกบางครั้งจะใช้สาย coaxial หนักและการใช้งานที่ผ่านมาบางครั้ง (โดยเฉพาะอย่างยิ่งการใช้งานความเร็วสูง) จะใช้ใยแก้วนำแสง  เมื่อใช้ใยแก้วนำแสง มีความแตกต่างระหว่างเส้นใยมัลติโหมดและเส้นใยซิงเกิ้ลโหมด แบบมัลติโหมดจะมีขนาดใหญ่และอุปกรณ์ที่ใช้ใยแก้วแบบนี้มีราคาถูกกว่า แต่มีแบนด์วิดธ์ในการใช้งานน้อยกว่าและความลดทอนมีมาก หมายความว่าประสิทธิภาพในการใช้งานทางไกลที่แย่มาก
เดอะแฟกต์มิวสิกอะวอดส์
เดอะแฟกต์มิวสิกอะวอดส์ (The Fact Music Awards ย่อว่า TMA) เป็นพิธีมอบรางวัลที่จัดขึ้นโดย The Fact และจัดโดย Fan N Star ซึ่งเป็นที่ยอมรับของผู้สนับสนุนหลักในกระแสเกาหลี เดอะแฟกต์มิวสิกอะวอดส์ก่อตั้งขึ้นในปี ค.ศ. 2019 โดยจะตัดสินผู้ชนะผ่านข้อมูลที่เป็นกลางจากแกออน คณะกรรมการตัดสิน และคะแนนการสนับสนุนและการมีส่วนร่วมของแฟน ๆ ทั้งในและต่างประเทศ
พิธีมอบรางวัลออกอากาศทั่วเอเชียผ่านหลายช่องทางรวมทั้ง วีไลฟ์ และ ABS-CBN
พิธีเมื่อธันวาคม ค.ศ. 2020 ถูกแทนที่ด้วยพิธีออนไลน์สำหรับรางวัลทุกประเภทหลังจากการระบาดของโควิด-19 เพื่อป้องกันการแพร่กระจายของไวรัสเพิ่มเติมและเพื่อความปลอดภัยของทั้งแฟน ๆ และศิลปิน
Fan N Star Awards
(ตัดสินจากการโหวตของแฟน ๆ)
อักษรละติน
อักษรละติน (Latin alphabet) หรือที่รู้จักกันในชื่อ อักษรโรมัน (Roman alphabet) เป็นระบบตัวเขียนแบบตัวอักษร ที่มีต้นแบบมาจากอักษรละตินดั้งเดิม ซึ่งหยิบยืมมาจากอักษรกรีกอีกทอดหนึ่ง เริ่มนำไปใช้ในนครรัฐคิวมี (Cumae) ยุคกรีกโบราณ ที่ตั้งอยู่ทางตอนใต้ของอิตาลี (มังนาไกรกิอา) และถูกนำไปปรับใช้โดยชาวอิทรัสคัน (Etruscans) รวมถึงชาวโรมัน หลังจากนั้นต่อมามีชุดอักษรละตินหลากหลายตัวที่มีความแตกต่างกันในเรื่องของกราฟ การเรียบเรียงเสียง และคุณสมบัติออกเสียงที่ต่างไปจากอักษรละตินดั้งเดิม
อักษรละตินเป็นแม่แบบให้กับสัทอักษรสากล (International Phonetic Alphabet) อันเป็นอักษร 26 ตัวซึ่งแพร่หลายมากที่สุด ประกอบไปด้วย ISO อักษรละตินพื้นฐาน (ISO basic Latin alphabet) ที่เป็นอักษรรูปแบบเดียวกับอักษรอังกฤษ (English Alphabet)
ชุดตัวอักษรละตินเป็นแม่แบบให้กับตัวอักษรจำนวนมากที่สุดของระบบการเขียนทั้งหมด และยังเป็นระบบการเขียนที่ได้รับการยอมรับอย่างแพร่หลายมากที่สุด อักษรละตินเป็นระบบอักษรซึ่งเป็นมาตรฐานในการเขียนให้กับหลายภาษาในยุโรปตะวันตกและยุโรปกลาง ส่วนใหญ่ในภูมิภาคทะเลทรายซาฮาราทางแอฟริกาตอนใต้ อเมริกา และโอเชียเนีย รวมถึงภาษาต่าง ๆ ที่กระจายไปตามส่วนต่าง ๆ ของโลก
วงเวียนราชพฤกษ์
วงเวียนราชพฤกษ์ (Ratchaphruek Circle) เป็นวงเวียนจุดตัดถนนราชพฤกษ์ กับถนนนครอินทร์ ในเขตตำบลบางขุนกอง อำเภอบางกรวย จังหวัดนนทบุรี
อักษรละติน
ประวัติ
อักษรละตินเริ่มแรกมี เพียง 21 ตัว ได้แก่ A B C D E F G H I K L M N O P Q R S T V X โดยอักษร J U W Y Z ได้เพิ่มมาทีหลัง และ J เป็นอักษรตัวสุดท้ายที่เพิ่มเข้ามา
สถาปัตยกรรมทรงลึงค์
สถาปัตยกรรมทรงลึงค์ (phallic architecture) คือสิ่งก่อสร้างที่มีรูปทรงคล้ายอวัยวะเพศชาย อาคารที่มีลักษณะดังกล่าว ไม่ว่าจะสร้างขึ้นโดยจงใจหรือไม่จงใจ มักเป็นจุดสนใจแก่คนท้องถิ่นและนักท่องเที่ยวจำนวนมาก
อาคารและสิ่งก่อสร้าง
ตัวอย่างของอาคารและสิ่งก่อสร้างทรงลึงค์ เช่น
ช่องไขสันหลังตีบ
ช่องไขสันหลังตีบ (Spinal stenosis) เป็นโรคที่เกิดจากการตีบแคบลงของช่องไขสันหลัง เกิดการกดทับไขสันหลังและเส้นประสาท มักเกิดจากความเสื่อมตามอายุ, spinal disc herniation ภาวะกระดูกพรุน หรือเนื้องอก
ฟิลิปที่ 3 ดยุกแห่งบูร์กอญ
ฟิลิปเลอบง (Philippe le Bon) หรือ ฟิลิปที่ 3 ดยุกแห่งบูร์กอญ เป็นขุนนางชาวฝรั่งเศส ผู้เป็นบุตรของฌ็องที่ 2 ดยุกแห่งบูร์กอญ กับมาร์กาเร็ตแห่งบาวาเรีย ฟิลิปเดอะกูดได้รับบรรดาศักดิ์เป็นดยุกแห่งบูร์กอญตั้งแต่ปี ค.ศ. 1419 จนกระทั่งเสียชีวิต ฟิลิปมาจากราชตระกูลวาลัวส์ซึ่งเป็นราชวงศ์เป็นพระบรมวงศานุวงศ์ของฝรั่งเศสในขณะนั้น ระหว่างการปกครองดัชชีบูร์กอญก็กลายเป็นอาณาจักรที่มั่งคั่งและมีหน้ามีตาและเป็นศูนย์กลางของศิลปะ ฟิลิปเป็นที่รู้จักกันในประวัติศาสตร์ว่าเป็นผู้ปฏิรูปการบริหาร และเป็นผู้จับตัวโจนออฟอาร์ค นอกจากนั้นการเปลี่ยนข้างไปมาของการสวามิภักดิ์ระหว่างระหว่างอังกฤษและฝรั่งเศสในสมัยการปกครองของฟิลิปก็เป็นการทำเพื่อสร้างความมั่นคงให้แก่บูร์กอญ
นอกจากจะเป็นผู้มีความสามารถทางการปกครองแล้วฟิลิปเดอะกูดก็ยังได้ชื่อว่าเป็นผู้อุปถัมภ์ศิลปะโดยเฉพาะในการสะสมศิลปะเช่นหนังสือวิจิตรที่ฟิลิปเดอะกูดมีในสะสมกว่าหกร้อยเล่มซึ่งทำให้ได้ชื่อว่าเป็นผู้อุปถัมภ์คนสำคัญที่สุดในยุคนั้น
ดูเพิ่ม
1433 1477
ทัณฑ์นรก
ทัณฑ์นรก (Hellbound) เป็นละครโทรทัศน์สตรีมมิงแนวดาร์กแฟนตาซี และดราม่าระทึกขวัญของเกาหลีใต้ กำกับโดยย็อน ซัง-โฮ สร้างจากเค้าโครงเว็บตูนในชื่อเดียวกันของเขาเอง ออกอากาศบนเน็ตฟลิกซ์ในปี พ.ศ. 2565 โดยเนื้อเรื่องกล่าวถึงอนาคตที่มีสิ่งมีชีวิตเหนือธรรมชาติ ปรากฏตัวขึ้นอย่างไม่มีเหตุผล เพื่อตัดสินผู้คนให้ตกนรก นำแสดงโดยยู อา-อิน, คิม ฮย็อน-จู, พัก จ็อง-มิน, ว็อน จิน-อา และยัง อิก-จุน
ตอนนำร่องของทัณฑ์นรกได้ฉายรอบปฐมทัศน์ที่เทศกาลภาพยนตร์นานาชาติโตรอนโตปี 2564 ใน "รายการไพรม์ไทม์ของละครโทรทัศน์" เมื่อวันที่ 9 กันยายน พ.ศ. 2564 และกลายเป็นละครเกาหลีเรื่องแรกที่เข้าสู่เทศกาล เปิดตัวบนเน็ตฟลิกซ์เมื่อวันที่ 19 พฤศจิกายน พ.ศ. 2564 และกลายเป็นละครเน็ตฟลิกซ์ที่มีคนดูมากที่สุดในโลกในวันถัดไป ซึ่งมากกว่าละคร สควิดเกม เล่นลุ้นตาย โดยเปิดตัวเมื่อสองเดือนก่อนวันฉายทั่วไปในประเทศสิงคโปร์ นักวิจารณ์ได้วิจารณ์ในแง่บวกของการแสดง แต่มองว่าเป็นละครที่พยายามเดินตามรอยเท้าของสควิดเกม เล่นลุ้นตาย; อย่างไรก็ตามพวกเขาคาดการณ์ว่าจะมีการอภิปรายอย่างหนักและมีผลกระทบยาวนาน และเมื่อวันที่ 24 กันยายน พ.ศ. 2565 เน็ตฟลิกซ์ได้ยืนยันว่าจะมีการสร้างฤดูกาลที่สอง
เดอะมิสซิงริง
เดอะมิสซิงริง (The Missing Ring) เป็นวิดีโอเกมเล่นตามบทบาทที่เขียนโดยเทร์รี โรมิเน สำหรับระบบแอปเปิล II และเผยแพร่ใน ค.ศ. 1982 โดยบริษัทเดตาโมสต์
เดอะมิสซิงริงเป็นเกมผจญภัยแฟนตาซีที่มีสถานที่คล้ายกับซีรีส์เกมเล่นตามบทบาทอย่างดันเจียนส์แอนด์ดรากอนส์: โดยเป็นกลุ่มนักผจญภัยซึ่งอาจรวมถึงมนุษย์, เอลฟ์, คนแคระ หรือพ่อมด เข้าไปในวังวิเศษเพื่อค้นหาสมบัติและสังหารศัตรู ส่วนเป้าหมายสูงสุดคือการหาแหวนโบราณของพ่อมด
รูปแบบการเล่น
ก่อนเริ่มเล่น ผู้เล่นเลือกกลุ่มผจญภัยเพื่อส่งไปยังแผนที่ กลุ่มดังกล่าวอาจมีตัวละครสูงสุดห้าตัวจากเก้าคลาสต่อไปนี้:
ผู้เล่นอาจไปพาพ่อค้าและใช้ทองคำเพื่อให้ตัวละครมียารักษา เมื่อจัดกลุ่มเสร็จแล้ว ผู้เล่นจะเลือกแผนที่หนึ่งในสิบแผนที่เพื่อสำรวจและเริ่มเล่น แม้ว่าผู้เล่นคนเดียวจะสามารถควบคุมตัวละครทั้งหมดได้ แต่เกมนี้ยังสามารถเล่นได้กับผู้เล่นหลายคน โดยแต่ละคนจะควบคุมตัวละครตัวเดียวในกลุ่มดังกล่าว
ตัวละครจะปรากฏเป็นเงาสีขาวขนาดเล็ก และเคลื่อนที่ผ่านห้องต่าง ๆ ที่แสดงผลเป็นภาพวาดเส้นเพอร์สเปกทีฟ ส่วนหัวที่ด้านบนของหน้าจอจะระบุถึงห้องที่กำลังแสดง และส่วนล่างจะให้รายละเอียดเกี่ยวกับตัวละครซึ่งปฏิบัติการ รวมถึงเลเวล, พลังชีวิต และประสบการณ์ของเขา
ทั้งนี้ ชุดควบคุมครบชุดสองชุดจัดเรียงไว้ที่ปลายด้านใดด้านหนึ่งของคีย์บอร์ด เพื่อให้คนสองคนเล่นพร้อมกันได้โดยไม่ต้องแลกเปลี่ยน
การตอบรับ
ใน ค.ศ. 1984 ผู้อ่านซอฟต์ไลน์ยกให้เกมนี้เป็นโปรแกรมแอปเปิลที่แย่ที่สุดอันดับแปดของ ค.ศ. 1983
วัดเขาลังพัฒนา
วัดเขาลังพัฒนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองเกตุ อำเภอโคกสำโรง จังหวัดลพบุรี
ภายในวัดมีสิ่งศักดิ์สิทธิ์ ได้แก่ ท้าววิรูปักษ์โข วัดยังได้สร้างพญานาคองค์ใหญ่สีดำ เรียกกันว่า พญานาควังนาคะราชามหาเศรษฐี ด้านในทางเดินจะเป็นสระน้ำที่มีน้ำไหลอยู่ตลอดทั้งปี คล้ายกับว่าเป็นแหล่งน้ำที่อาศัยของเหล่าพญานาค
พิชิตรัก พิทักษ์โลก เดอะมูฟวี่: คำพิพากษาของมายูริ
พิชิตรัก พิทักษ์โลก เดอะมูฟวี่: คำพิพากษาของมายูริ เป็นภาพยนตร์อนิเมะญี่ปุ่นในปี พ.ศ. 2558 ที่สร้างจากเรื่องราวเดิมที่เขียนโดย Kōshi Tachibana อ้างอิงจากซีรีส์ไลต์โนเวลเรื่องพิชิตรัก พิทักษ์โลก ผลิตโดย Production IMS และจัดจำหน่ายโดย Kadokawa ภาพยนตร์กำกับโดย Keitaro Motonaga และเขียนบทโดย Hideki Shirane
ในเดือนมิถุนายน พ.ศ. 2557 ภาพยนตร์อนิเมะได้รับการประกาศ และมีการเปิดเผยชื่อเรื่องในเดือนธันวาคมปีเดียวกัน ต่อมาทีมงานของภาพยนตร์อนิเมะเรื่องนี้ได้รับการประกาศในเดือนมีนาคม พ.ศ. 2558 Sora Amamiya ได้เข้าร่วมการกลับมาของอนิเมะซีรีส์เรื่องพิชิตรัก พิทักษ์โลก เพื่อพากย์เสียงตัวละครใหม่ที่มีชื่อว่า "มายูริ" ในเดือนเมษายน พ.ศ. 2558
พิชิตรัก พิทักษ์โลก เดอะมูฟวี่: คำพิพากษาของมายูริ เข้าฉายที่ประเทศญี่ปุ่นเมื่อวันที่ 22 สิงหาคม พ.ศ. 2558 โดยทำรายได้จากทั่วโลกไปมากกว่า 200,000 ดอลลาร์สหรัฐ
ธีรศักดิ์ หลงจิ
ธีรศักดิ์ หลงจิ หรือฉายามิกโคกพลา (พ.ศ. 2535 – 18 มิถุนายน พ.ศ. 2561) เป็นฆาตกรที่กระทำความผิดฐานฆ่าผู้อื่นอย่างทารุณโหดร้ายเพื่อชิงทรัพย์ ในคดีฆาตกรรมนายดนุเดช สุขมาก ด้วยการแทงจำนวณ 24 แผลเพื่อชิงทรัพย์ในจังหวัดตรัง เขาถูกประหารชีวิตด้วยการฉีดยาพิษที่เรือนจำกลางบางขวางในวันที่ 18 มิถุนายน พ.ศ. 2561 และเป็นผู้ถูกประหารชีวิตด้วยการฉีดยาพิษเป็นรายที่7ของประเทศไทยซึ่งเป็นการประหารชีวิตครั้งล่าสุดของประเทศไทย โดยเขาเป็นผู้ถูกประหารชีวิตรายแรกในรอบ 9 ปีหลังการประหารชีวิตนายบัณฑิต เจริญวานิชและนายจิรวัฒน์ พุ่มพฤกษ์ในความผิดฐานร่วมกันมียาเสพติดให้โทษประเภทที่ 1 ไว้ครอบครองเพื่อจำหน่ายซึ่งถูกประหารชีวิตด้วยการฉีดยาพิษเมื่อวันที่ 24 สิงหาคม พ.ศ. 2552
ประวัติ
เขาเคยถูกจับกุมหลายครั้งทั้งข้อหาเสพยาเสพติด ครอบครองกัญชาและครอบครองปืนลูกซองสั้น ซึ่งแก๊งค์ของเขาที่มีพฤติกรรมในการจี้ชิงทรัพย์นักเรียนในพื้นที่อำเภอเมืองตรัง
การฆาตกรรม
ในวันที่ 17 กรกฎาคม พ.ศ. 2555 นายดนุเดช สุขมาก อายุ 17 ปี ถูกเขาและวัยรุ่นชายอีกคนใช้มีดปลายแหลมไล่แทง ดนุเดชได้วิ่งหนีเข้าไปภายในสาธารณะสมเด็จพระศรีนครินทร์ 95 และถูกกระหน่ำแทง 24 แผลจนเสียชีวิต จากนั้นคนร้ายได้เอากระเป๋าสตางค์ซึ่งมีเงินสดประมาณ 2,000 บาทและโทรศัพท์มือถือหลบหนีไป
การจับกุม การพิจารณาคดี
เขาถูกจับกุมขณะยืนอยู่หน้าวิทยาลัยเทคนิคตรังในวันที่ 19 กรกฎาคม พ.ศ. 2555 ซึ่งเขารู้จักดนุเดชและแรงจูงใจในการฆาตกรรมคือความหึงหวงแฟนสาวของดนุเดช เขามีประวัติถูกจับกุมหลายครั้งก่อนที่จะก่อเหตุฆาตกรรม เขาถูกจับในข้อหาเสพยา ครอบครองกัญชา และกระทำความผิดเกี่ยวกับอาวุธปืน ส่วนผู้ก่อเหตุคนอื่นยังหลบหนีการจับกุมอยู่ ซึ่งเขาถูกตั้งข้อหาร่วมกันฆ่าผู้อื่นโดยเจตนาและร่วมกันชิงทรัพย์ ศาลชั้นต้นได้พิพากษาประหารชีวิตและศาลอุทธรณ์กับศาลฎีกาพิพากษายืนประหารชีวิตเป็นผลให้คดีถึงที่สุดซึ่งเขาได้ถวายฎีกาทูลเกล้าขอพระราชทานอภัยโทษแต่ฎีกาดังกล่าวได้ถูกยก
การประหารชีวิต
ในช่วงบ่ายของวันที่ 18 มิถุนายน พ.ศ. 2561 เจ้าหน้าที่ราชทัณฑ์ได้เบิกตัวเขาจากแดนที่คุมขังภายในเรือนจำกลางบางขวาง เพื่อแจ้งผลฎีกาทูลเกล้า หลังจากนั้นเขาได้ขอโทรศัพท์เพื่อสั่งเสียครอบครัวและพูดคุยกับภรรยา เขาได้ขอโทษภรรยาและเอ่ยปากสารภาพกับภรรยาด้วยน้ำเสียงสั่นเครือว่า
"ได้ทำผิดพลาดไปแล้วและขอให้ดูแลลูกให้ดีและขอให้ภรรยารักษาเนื้อรักษาตัวให้ดีตนเองคงไม่ได้ดูแลครอบครัวได้อีกต่อไปเพราะได้กระทำความผิดกับชีวิตผู้อื่น" หลังจากนั้นเจ้าหน้าที่ตำรวจพิมพ์ลายนิ้วมือและตรวจสอบกับแผ่นพิมพ์ลายนิ้วมือของนักโทษที่มีอยู่ในสำนวนและหมายศาลมาทำการตรวจสอบ เพื่อความถูกต้องชัดเจนว่าเป็นบุคคลเดียวกันกับทะเบียนประวัติที่เก็บอยู่ในกองทะเบียนประวัติอาชญากรเพื่อไม่ให้มีการประหารผิดตัว จากนั้นเจ้าหน้าที่จะให้นักโทษทำพิธีทางศาสนาเป็นครั้งสุดท้ายทั้งนี้หากนักโทษมีความประสงค์จะขอทำพินัยกรรมก็จะจัดการและเรือนจำได้จัดอาหารมื้อสุดท้ายให้เขาเป็นเมนูข้าวเหนียวไก่ย่างให้ตามที่เขาต้องการ เมื่อเริ่มการประหารชีวิตเขาเจ้าหน้าที่ที่ทำหน้าที่เพชฌฆาตได้ฉีดยาเข้าที่บริเวณเส้นเลือดแขนข้างซ้ายในจุดให้น้ำเกลือแต่การควานหาเส้นเลือดทำด้วยความยากลำบากเนื่องจากเขาเส้นเลือดเปราะและมีรอยสักเต็มตัว การเดินยาเข็มแรกเป็นโซเดียมไทโอเพนทอลเพื่อให้นักโทษรู้สึกผ่อนคลายและหลับไปประมาณ 10 นาทีหลังจากนั้นเพชฌฆาตได้เดินยาเข็มที่ 2แพนคูโรเนียมโบรไมด์และเข็มที่ 3โพแทสเซียมคลอไรด์จนหัวใจหยุดเต้น จากนั้นเป็นการชันสูตรศพของคณะกรรมการและพนักงานสอบสวนที่เดินทางมาเฝ้าสังเกตการณ์ เป็นอันเสร็จสิ้นกระบวนการประหารชีวิต ในระหว่างการประหารชีวิตเขาได้สวดบทสวดของศาสนาอิสลามด้วยน้ำเสียงสั่นเครืออยู่ตลอดเวลาบนเตียงประหาร หลังการประหารชีวิตศพของเขาได้ถูกฝังตามพิธีตามศาสนาอิสลามและนำไปฝังที่กุโบร์สาธารณประโยชน์บ้านนาป้อ
ฌ็องที่ 1 ดยุกแห่งบูร์กอญ
ฌ็องเป็นบุตรของฟิลิปที่ 2 ดยุกแห่งบูร์กอญและมาร์กาเร็ตที่ 3 เคานเทสแห่งฟลานเดอร์ส เดิมมีบรรดาศักดิ์เป็นเคานท์แห่งเนอแวรส์ (Count of Nevers) ระหว่างปี ค.ศ. 1384 ถึงปี ค.ศ. 1405 ก่อนหน้าที่จะได้เป็นดยุกแห่งบูร์กอญ ดยุกแห่งบูร์กอญ ระหว่างปี ค.ศ. 1404 ถึงปี ค.ศ. 1419 ส่วนตำแหน่งเคานท์แห่งเนอแวรส์เดิมก็ตกไปเป็นของน้องชายฟิลลิปที่ 2 เคานท์แห่งเนอแวรส์ (Philip II, Count of Nevers) ฌ็องสิ้นชีวิตโดยการถูกลอบสังหารเมื่อวันที่ 10 กันยายน ค.ศ. 1419 ระหว่างเดินทางไปพบปะเจรจาสงบศึกกับมกุฎราชกุมารชาร์ลส์ผู้ต่อมาขึ้นครองราชย์เป็นพระเจ้าชาร์ลส์ที่ 7 แห่งฝรั่งเศส การถูกฆาตกรรมของฌ็องทำให้บุตรชายฟิลิปที่ 3 ดยุกแห่งบูร์กอญ หันไปเป็นพันธมิตรกับฝ่ายอังกฤษ
ดูเพิ่ม
1371 1419
ภาษาปาทาน
ภาษาปาทาน (ฮินดูสตานี: Paṭhānī) หรือ ภาษาปัชโต (پښتو, ) เป็นภาษากลุ่มอิหร่านตะวันออกในตระกูลภาษาอินโด-ยูโรเปียน ในวรรณกรรมเปอร์เซียรู้จักกันในชื่อ ภาษาอัฟกัน (افغانی, Afghāni)
ชาวปาทานพูดภาษานี้เป็นภาษาแม่ โดยเป็นหนึ่งในสองภาษาทางการของประเทศอัฟกานิสถาน และเป็นภาษาที่มีผู้พูดมากเป็นอันดับ 2 ของประเทศปากีสถาน โดยเฉพาะในแคว้นแคบาร์ปัคตูนควาและอำเภอทางเหนือของแคว้นบาโลชิสถาน และยังเป็นภาษาหลักของชาวปาทานพลัดถิ่นทั่วโลก  มีจำนวนผู้พูดภาษาปาทานอย่างน้อย 40 ล้านคน ถึงแม้ว่าบางส่วนประมาณการว่าจำนวนนี้อาจสูงถึง 60 ล้านคน ภาษาปาทานยังเป็น "หนึ่งในเครื่องหมายเอกลักษณ์หลักทางชาติพันธุ์" ของชาวปาทาน
ไวยากรณ์
ภาษาปาทานเรียงประโยคแบบประธาน-กรรม-กริยา คำคุณศัพท์มาก่อนคำนาม นามและคำคุณศัพท์ผันตามเพศ (ชาย/หญิง) จำนวน (เอกพจน์/พหูพจน์) และการก (กรรมตรง/กรรมรอง) การกกรรมตรงใช้กับประธาน และกรรมที่ถูกกระทำโดยตรงในปัจจุบัน การกกรรมรองมักใช้ตามหลังบุพบทและใชในอดีตสำหรับประธานของสกรรมกิริยา ไม่มีคำนำหน้านามที่ชี้เฉพาะ แต่แทนที่ด้วยคำว่า นี่/นั่น ระบบของคำกริยาซับซ้อนมาก มีกาลต่าง ๆ มากมาย ได้แก่ ปัจจุบันกาลธรรมดา มีเงื่อนไขหรือสมมติ อดีตกาลธรรมดา อดีตกาลกำลังกระทำ ปัจจุบันกาลสมบูรณ์ ภาษาปาทานเป็นภาษาประเภทสัมพันธการก
ภาษาปาทานเป็นภาษาตระกูลอินโด-ยูโรเปียน คำศัพท์ส่วนใหญ่จึงมีกำเนิดเกี่ยวข้องกับภาษาใกล้เคียง หลังจากศาสนาอิสลามเข้ามาสู่อัฟกานิสถาน ทำให้ภาษาปาทานได้รับอิทธิพลรวมทั้งคำยืมจากภาษาอาหรับและภาษาเปอร์เซีย หลังจากเปลี่ยนมานับถือศาสนาอิสลาม ภาษาปาทานเขียนด้วยอักษรเปอร์เซีย-อาหรับ ในปัจจุบัน โดยเฉพาะในอินเทอร์เน็ต มีการใช้อักษรละตินเขียนภาษาปาทานมากขึ้น ภาษาปาทานมีอักษรหลายตัวที่ไม่มีในภาษาเปอร์เซีย เช่นเสียงม้วนลิ้นของ t, d, r, n จะใช้อักษรอาหรับรวมกับพันดัก (panḍak) คือวงกลมเล็ก ๆ อยู่ข้างใต้ ټ ډ ړ และ ڼ และยังมีอักษร ge และ xin ซึ่งใช้อักษรอาหรับเติมจุดทั้งข้างบนและข้างล่าง ږ และ ښ
ระบบการเขียน
ภาษาปาทานใช้ชุดตัวอักษรปาทาน ซึ่งเป็นหนึ่งในชุดตัวอักษรเปอร์เซีย-อาหรับหรือชุดตัวอักษรอาหรับดัดแปลง ในคริสต์ศตวรรษที่ 16 Bayazid Pir Roshan ได้เพิ่มตัวอักษรใหม่ 13 ตัวในอักษรปาทาน ตัวอักษรได้รับการแก้ไขเพิ่มเติมในช่วงหลายปีที่ผ่านมา
อักษรปาทานมีพยัญชนะ 45 ถึง 46 ตัว และเครื่องหมายเสริมสัทอักษร 4 เครื่องหมาย นอกจากนี้ยังมีการเขียนภาษาปาทานโดยใช้อักษรละตินด้วย  โดยแสดงการเน้นพยางค์ด้วยเครื่องหมายเสริมสัทอักษรเหนือสระ: ә́, á, ā́, ú, ó, í และ é ตารางข้างล่าง (อ่านจากซ้ายไปขวา) แบ่งเป็นตัวอักษรรูปเดี่ยว เทียบเคียงกับอักษรละตินและสัทอักษรสากล:
ถนนพุทธมณฑล สาย 4
ปัจจุบันถนนพุทธมณฑล สาย 4 ช่วงตั้งแต่หลักกิโลเมตรที่ 0+000 ถึงหลักกิโลเมตรที่ 1+680 มีฐานะเป็น ทางหลวงท้องถิ่น สค.ถ 4-0002 และอยู่ในความดูแลของเทศบาลนครอ้อมน้อย ส่วนช่วงตั้งแต่หลักกิโลเมตรที่ 1+680 เป็นต้นไป มีฐานะเป็น ทางหลวงแผ่นดินหมายเลข 3310 สายกระทุ่มล้ม–พุทธมณฑล และอยู่ในความดูแลของหมวดทางหลวงพุทธมณฑล แขวงทางหลวงสมุทรสาคร กรมทางหลวง
วัดบ้านแปะ
วัดบ้านแปะ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านแปะ อำเภอจอมทอง จังหวัดเชียงใหม่ ที่ดินตั้งวัดมีเนื้อที่ประมาณ 3 ไร่ 1 งาน 64 ตารางวา มีที่ธรณีสงฆ์จำนวน 3  แปลง  แปลงที่ 1  โฉนดที่ดินเลขที่  6640 เนื้อที่ประมาณ 2 งาน 40 ตารางวา แปลงที่  2 โฉนดที่ดินเลขที่  42891 เนื้อที่ประมาณ 2 ไร่ 52 ตารางวา และแปลงที่  3 โฉนดที่ดินเลขที่  42892 เนื้อที่ประมาณ 2 งาน 19 ตารางวา
วัดบ้านแปะ เดิมชื่อว่า วัดราชวิสุทธาราม สร้างเมื่อ พ.ศ. 2110 โดยพระนางวิสุทธิเทวี เป็นกษัตริย์ลำดับที่ 18 องค์สุดท้ายแห่งราชวงศ์มังราย ทรงโปรดเกล้าฯ สร้างพลับพลาใกล้กับเวียงหิน ที่ประทับ เสด็จไปและกลับกรุงหงสาวดี  และได้สร้างวัดประจำหมู่บ้านนี้ชื่อว่า "วัดราชวิสุทธาราม" ข้อมูลดังกล่าวปรากฏอยู่ในใบลานอักษรแบบสุโขทัย เมื่อปีเถาะ นพศก จุลศักราช 929 (ตรงกับ พ.ศ. 2110) เดือน 9 เหนือขึ้น 15 ค่ำ ว่าได้โปรดเกล้าฯ ให้ทำตราหลวงหลาบเงินนี้ไว้เพื่อคุ้มครองชาวบ้านแปะ อมขูด ฮากฮาน กองกูน ป่ารวก ทั้งคนลัวะ คนไทย ให้เขาเหล่านั้นเป็นข้าทาสวัด และได้ทรงหลั่งน้ำพระราชทานไว้ให้เฝ้าดูแลวัดราชวิสุทธารามให้เจริญมั่นคงสืบต่อไป พร้อมกับทรงสร้างหน้าจีตราชลัญจกรและสังฆราชลัญจกร  เพื่อพระราชทานแก่ชาววัดราชวิสุทธาราม เพื่อไม่ให้เดือดร้อนและเป็นข้าทาสวัดได้อย่างสมบูรณ์ วัดได้รับพระราชทานวิสุงคามสีมาเมื่อวันที่  23  มิถุนายน พ.ศ. 2514 เขตวิสุงคามสีมากว้าง 40 เมตร  ยาว  80 เมตร
อาคารเสนาสนะที่สำคัญ ได้แก่ อุโบสถ วิหาร เจดีย์ ศาลาการเปรียญ ศาลาอเนกประสงค์ กุฎิสงฆ์ หอสรงน้ำพระธาตุ หอไตร หอฉัน หอระฆัง ปูชนียวัตถุมี พระบรมสารีริกธาตุ
ถนนพุทธมณฑล สาย 5
ปัจจุบันถนนพุทธมณฑล สาย 5 ช่วงตั้งแต่กิโลเมตรที่ 0 ถึงกิโลเมตรที่ 0+985 มีฐานะเป็น ทางหลวงท้องถิ่น สค.ถ 4-0003 และอยู่ในความดูแลของเทศบาลนครอ้อมน้อย ส่วนช่วงตั้งแต่หลักกิโลเมตรที่ 0+985 เป็นต้นไป มีฐานะเป็น ทางหลวงแผ่นดินหมายเลข 3414 สายอ้อมน้อย–ศาลายา และอยู่ในความดูแลของหมวดทางหลวงพุทธมณฑล แขวงทางหลวงสมุทรสาคร กรมทางหลวง
31 มีนาคม
วันที่ 31 มีนาคม เป็นวันที่ 90 ของปี (วันที่ 91 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 275 วันในปีนั้น
ถนนพุทธมณฑล สาย 6
ถนนพุทธมณฑล สาย 6 หรือ ทางหลวงแผ่นดินหมายเลข 3316 สายไร่ขิง–ทรงคนอง เป็นถนนสายหนึ่งในอำเภอสามพราน จังหวัดนครปฐม เริ่มต้นจากถนนเพชรเกษมบริเวณกิโลเมตรที่ 33 ในท้องที่ตำบลยายชา มุ่งไปทางทิศตะวันออก เข้าเขตตำบลท่าตลาดและตำบลไร่ขิง ผ่านวัดไร่ขิง ไปทางทิศตะวันออกเฉียงเหนือ ผ่านวัดท่าพูด เข้าเขตตำบลบางกระทึก ไปทางทิศเหนือ ผ่านวัดดอนหวาย ไปทางทิศตะวันตกเฉียงเหนือและทิศตะวันตก เข้าเขตตำบลบางเตยและตำบลทรงคนอง ตัดกับซอยทรงคนอง 2 (ราษฎร์พัฒนา 1) ไปทางทิศตะวันตกเฉียงใต้ ทิศตะวันตก และทิศตะวันตกเฉียงเหนือ เข้าเขตตำบลหอมเกร็ด ตัดกับถนนบรมราชชนนี ไปทางทิศเดิมจนสุดระยะที่กิโลเมตรที่ 13+161 (บริเวณสะพานข้ามคลองมะยม) โดยมีเส้นทางที่ตรงต่อเนื่องไปคือทางหลวงท้องถิ่นสายบ้านท่ามอญ–บ้านบางพิกุล
กรรณ สวัสดิวัตน์ ณ อยุธยา
กรรณ สวัสดิวัตน์ ณ อยุธยา (เกิด 13 กุมภาพันธ์ พ.ศ. 2535) เป็นนักแสดงและนายแบบชาวไทย โด่งดังจากการรับบท ชายเล็ก หรือ ท่านชายดนัยวัฒนา จากละครพีเรียดเรื่อง รัตนาวดี และ วิน จากละครซีรีส์เรื่อง ไดอารีตุ๊ดซีส์ เดอะซีรีส์ ซีซั่น 2
ประวัติและการศึกษา
กรรณเกิดเมื่อวันที่ 13 กุมภาพันธ์ พ.ศ. 2535 มีชื่อเล่นว่า ปืน เป็นบุตรคนที่ 2 ในบรรดาพี่น้อง 4 คนของ หม่อมหลวงเพิ่มวุทธ์ สวัสดิวัตน์ หรือคุณจิ๋ว ซึ่งเป็นบุตรชายของ หม่อมราชวงศ์ถนัดศรี สวัสดิวัตน์ ศิลปินแห่งชาติ และเป็นหลานลุงของ หม่อมหลวงศิริเฉลิม สวัสดิวัตน์ หรือ คุณหมึกแดง นักชิมอาหารชื่อดัง รวมถึงเป็นหลานอาของ หม่อมหลวงภาสันต์ สวัสดิวัตน์ หรือ คุณอิ๊งค์ นักชิมอาหารชื่อดังอีกเช่นกันเจ้าของนามปากกา ปิ่นโตเถาเล็ก จบการศึกษาระดับมัธยมศึกษาจากโรงเรียนประจำในประเทศออสเตรเลีย และระดับปริญญาตรีจากมหาวิทยาลัยศิลปากร ด้านชีวิตส่วนตัว กำลังคบหาดูใจอยู่กับนักแสดงสาว ดรีม ณัฐณิชา เหลืองอนันต์คุณ
เข้าสู่วงการ
กรรณเริ่มต้นเข้าสู่วงการจากการถ่ายโฆษณาและมิวสิกวิดีโอเช่น ความจริง อย่าให้ฉันคิด ของ รูม 39 และ เจ็บที่ต้องรู้ ของ เดอะมูสส์ กระทั่งในปี พ.ศ. 2558 จึงได้เริ่มแสดงละครเรื่องแรกคือเรื่อง รัตนาวดี ออกอากาศทางช่องพีพีทีวีเอชดี ในบทของ ท่านชายดนัยวัฒนา จากนั้นในปี พ.ศ. 2560 เขาได้ร่วมแสดงในละครซีรีส์เรื่อง ไดอารีตุ๊ดซีส์ เดอะซีรีส์ ซีซั่น 2 ทางช่องวันโดยรับบทเป็น วิน ในปีเดียวกันเขาได้รับบทพระเอกในละครเรื่องยุทธการสลัดนอ ทางช่องเวิร์คพอยท์ โดยรับบทเป็น อิศรา หรือเล็ก ในปีถัดมา เขาได้มีโอกาสเป็นพระเอกมิวสิกวิดีโอเพลง ซ่อนกลิ่น ของ ปาล์มมี่ โดยแสดงคู่กับ เบลล่า ราณี แคมเปน ในปี พ.ศ. 2562 เขาได้ร่วมแสดงภาพยนตร์เป็นครั้งแรกในภาพยนตร์เรื่อง ตุ๊ดซี่ส์ แอนด์ เดอะเฟค โดยได้กลับมารับบท วิน อีกครั้ง จากนั้นในปี พ.ศ. 2566 เขาได้มีโอกาสแสดงภาพยนตร์เรื่องที่ 2 คือเรื่อง คนหิว เกมกระหาย (Hunger) ซึ่งเป็นภาพยนตร์ไทยออริจินัลเรื่องแรกของ เน็ตฟลิกซ์ จากการกำกับของ สิทธิศิริ มงคลศิริ โดยแสดงร่วมกับ ออกแบบ ชุติมณฑน์ จึงเจริญสุขยิ่ง และ ปีเตอร์ นพชัย ชัยนาม ในบท โตน
ถนนพุทธมณฑล สาย 7
ถนนพุทธมณฑล สาย 7 หรือ ทางหลวงแผ่นดินหมายเลข 3415 สายสามพราน–แม่น้ำนครชัยศรี เป็นถนนสายหนึ่งในอำเภอสามพราน จังหวัดนครปฐม เริ่มต้นจากถนนเพชรเกษมใกล้กับโรงเรียน ภ.ป.ร. ราชวิทยาลัย ในพระบรมราชูปถัมภ์ ในท้องที่ตำบลท่าตลาด ตรงไปทางทิศเหนือ เข้าเขตตำบลหอมเกร็ด ตัดกับถนนบรมราชชนนี ไปทางทิศเดิม ตัดกับทางหลวงแผ่นดินหมายเลข 3235 และถนนปฐมกัลยา จากนั้นไปทางทิศเดิมจนสุดระยะที่กิโลเมตรที่ 5+153 บริเวณแม่น้ำนครชัยศรี
โครงการในอนาคต
ปัจจุบันถนนพุทธมณฑลสาย 7 มีโครงการที่จะมีการขยายช่องจราจร จากเดิมมี 2 ช่องจราจร โดยจะขยายเป็น 4 ช่องจราจร พร้อมกับโครงการก่อสร้างสะพานข้ามแม่น้ำนครชัยศรีของทางคู่ขนาน โดยปัจจุบันอยู่ในระหว่างการก่อสร้าง และทำการขยายช่องจราจร
โดยโครงการขยายทางคู่ขนานลอยฟ้าบนถนนบรมราชชนนี ทำให้ช่วงสะพานเป็นคอขวด และถนนที่อยู่ตรงกลาง จะเป็นเกาะกลางแบบมีร่องน้ำเพื่อเป็นคลองระบายน้ำหากเกิดสถานการณ์อุทกภัย
เนื่องจากถนนพุทธมณฑลสาย 7 เป็นโครงข่ายที่สำคัญ เพราะเป็นเส้นทางลัดจากถนนบรมราชชนนีเข้าสู่ถนนเพชรเกษมไปยังสถานที่สำคัญและแหล่งท่องเที่ยวของจังหวัดนครปฐม และอำเภอสามพรานอีกด้วย
ถนนพุทธมณฑล สาย 8
ถนนพุทธมณฑล สาย 8 เป็นถนนสายหนึ่งในจังหวัดนครปฐม มีจุดเริ่มต้นจากถนนเพชรเกษมบริเวณรอยต่อระหว่างตำบลขุนแก้ว อำเภอนครชัยศรี กับตำบลคลองใหม่ อำเภอสามพราน มุ่งไปทางทิศเหนือในเขตตำบลขุนแก้ว ผ่านถนนบรมราชชนนี เข้าเขตตำบลนครชัยศรี อำเภอนครชัยศรี และไปสิ้นสุดที่จุดตัดกับทางหลวงแผ่นดินหมายเลข 3235 และทางหลวงชนบท นฐ.4006
เดิมถนนพุทธมณฑล สาย 8 อยู่ในความดูแลของกรมทางหลวงชนบทและมีฐานะเป็น ทางหลวงชนบท นฐ.3046 ต่อมาได้โอนให้อยู่ในความดูแลขององค์กรปกครองส่วนท้องถิ่นในท้องที่ที่ถนนตัดผ่าน โดยถนนในเขตเทศบาลตำบลขุนแก้วมีฐานะเป็น ทางหลวงท้องถิ่น นฐ.ถ 21-001 และถนนในเขตองค์การบริหารส่วนตำบลนครชัยศรีมีฐานะเป็น ทางหลวงท้องถิ่น นฐ.ถ 59-003
ชาร์ลผู้อาจหาญ
ชาร์ลผู้อาจหาญ (Charles le Téméraire ; Charles the Bold) หรือ ชาลส์เดอะแรช (10 พฤศจิกายน ค.ศ. 1433 - 5 มกราคม ค.ศ. 1477) เป็นขุนนางชาวฝรั่งเศส ผู้เป็นบุตรของฟิลลิปเดอะกูดและอินฟันตาอิซาเบลลาแห่งโปรตุเกส เมื่อแรกเกิดได้รับชื่อว่า “ชาร์ล มาร์แต็ง” ต่อมามีบรรดาศักดิ์เป็นดยุกแห่งบูร์กอญ ระหว่างปี ค.ศ. 1467 ถึงปี ค.ศ. 1477
ชาร์ลผู้อาจหาญได้รับฉายาว่า "ชาลส์ผู้โหดร้าย" (Charles the Terrible) จากผู้เป็นศัตรู และเป็นสมาชิกคนสุดท้ายของราชวงศ์วาลัวดยุกแห่งบูร์กอญ การสิ้นพระชนม์ก่อนเวลาอันสมควรของชาร์ลเป็นจุดเปลี่ยนแปลงอันสำคัญของประวัติศาสตร์ยุโรปที่มักจะมองข้ามกันไป
หลังจากการเสียชีวิตของชาร์ลแล้วดัชชีบูร์กอญก็เริ่มเสื่อมสลายลงไปและในที่สุดก็ถูกแบ่งแยกกันระหว่างฝรั่งเศสกับฮาพส์บวร์ค (ผู้ที่กลายเป็นทายาทของชาร์ลผู้อาจหาญโดยการสมรสกับบุตรีแมรีแห่งบูร์กอญ) แต่ทั้งสองฝ่ายต่างก็ไม่พอใจในการแบ่งแยกซึ่งทำให้กลายเป็นชนวนของความขัดแย้งของฝักฝ่ายต่าง ๆ ของดินแดนบูร์กอญในยุโรปตะวันตกอีกต่อมากว่าสองร้อยปี
ดูเพิ่ม
1433 1477
ถนนพุทธมณฑล สาย 3
ถนนพุทธมณฑล สาย 3 เป็นถนนสายสำคัญในท้องที่เขตหนองแขม เขตบางแค และเขตทวีวัฒนา กรุงเทพมหานคร มีจุดเริ่มต้นตั้งแต่ถนนเพชรเกษม มุ่งตรงไปทางทิศเหนือโดยช่วงแรกซ้อนทับแนวซอยเพชรเกษม 104 เดิม จากนั้นเป็นถนนตัดใหม่ ข้ามถนนทวีวัฒนา ตัดกับซอยพุทธมณฑล สาย 3 ซอย 13 และซอยพุทธมณฑล สาย 3 ซอย 14, ถนนบางแวก, ถนนทวีวัฒนา-กาญจนาภิเษก, ซอยทวีวัฒนา-กาญจนาภิเษก 24 และถนนเลียบคลองบางพรม, ถนนอุทยาน, ถนนบรมราชชนนี และถนนศาลาธรรมสพน์ ไปสิ้นสุดที่คลองบางคูเวียง
ประวัติ
เดิมถนนพุทธมณฑล สาย 3 เป็นถนน 2 ช่องจราจร ปัจจุบันขยายเป็น 6 ช่องจราจรตั้งแต่ปี พ.ศ. 2555
โครงการในอนาคต
โครงการถนนพุทธมณฑล สาย 3 เชื่อมทางหลวงแผ่นดินหมายเลข 340 จังหวัดปทุมธานี ระยะทาง 25.85 กิโลเมตร ขนาด 6 ช่องจราจร ไป-กลับ ครอบคลุมพื้นที่ 3 จังหวัด 6 อำเภอ ได้แก่ เขตทวีวัฒนา กรุงเทพมหานคร, อำเภอบางกรวย, อำเภอบางใหญ่, อำเภอบางบัวทอง, อำเภอไทรน้อย จังหวัดนนทบุรี และอำเภอลาดหลุมแก้ว จังหวัดปทุมธานี ปัจจุบันอยู่ระหว่างศึกษาโครงการ โดยกรมทางหลวงชนบทเป็นผู้รับผิดชอบโครงการนี้
ถนนพุทธมณฑล สาย 2
ถนนพุทธมณฑล สาย 2 เป็นถนนสายสำคัญในท้องที่เขตบางแคและเขตทวีวัฒนา กรุงเทพมหานคร มีจุดเริ่มต้นตั้งแต่ถนนเพชรเกษม มุ่งตรงไปทางทิศเหนือ ตัดกับซอยพุทธมณฑล สาย 2 ซอย 7 และซอยพุทธมณฑล สาย 2 ซอย 10, ถนนบางแวก, ถนนทวีวัฒนา-กาญจนาภิเษก, ถนนสุขาภิบาลบางระมาด, ซอยพุทธมณฑล สาย 2 ซอย 21/1 และซอยพุทธมณฑล สาย 2 ซอย 24, ถนนบรมราชชนนี และถนนศาลาธรรมสพน์ ไปสิ้นสุดที่ทางรถไฟสายใต้ บริเวณป้ายหยุดรถไฟพุทธมณฑลสาย 2
ประวัติ
เดิมถนนพุทธมณฑล สาย 2 เป็นถนนขนาด 2 ช่องจราจร มีคูน้ำสองข้างถนนตลอดแนว ปัจจุบันคูน้ำถูกถมเพื่อขยายถนนเป็น 6 ช่องจราจรตั้งแต่ปี พ.ศ. 2552
คิม แจวอน
คิม แจวอน (김재원 ; (เกิด 18 กุมภาพันธ์ ค.ศ. 1981) เป็นนักแสดงชาวเกาหลีใต้ เขามีชื่อเสียงจากละครโทรทัศน์เรื่อง โรแมนซ์ (2002), ลิสซึนทูมายฮาร์ท (2011), เมย์ควีน (2012), และ เดอะสแกนดัล (2013)
ถนนพุทธมณฑล สาย 1
ถนนพุทธมณฑล สาย 1 เป็นถนนสายหนึ่งในท้องที่เขตภาษีเจริญและเขตตลิ่งชัน กรุงเทพมหานคร มีจุดเริ่มต้นตั้งแต่ถนนเพชรเกษม ซ้อนทับแนวซอยเพชรเกษม 60/2 เดิม มุ่งตรงไปทางทิศเหนือ ตัดกับถนนบางแวกและถนนพรานนก-พุทธมณฑล สาย 4 ซ้อนทับและตัดผ่านแนวถนนพุทธมณฑล สาย 1 (สายเดิม) ซึ่งมีลักษณะคดเคี้ยว จากนั้นตัดกับถนนบรมราชชนนีและถนนสวนผัก ไปสิ้นสุดที่ทางรถไฟสายใต้
ประวัติ
โครงการถนนพุทธมณฑล สาย 1 เกิดขึ้นพร้อมกับโครงการจัดตั้งพุทธมณฑลเพื่อฉลอง 25 พุทธศตวรรษ ทางราชการได้เวนคืนที่ดินโดยจ่ายเงินบางส่วนแก่เจ้าของที่ดิน แต่ทิ้งการดำเนินการไว้เป็นเวลานานจึงกลับมาดำเนินการต่อ ทำให้เกิดข้อพิพาทกับเอกชนเจ้าของที่ดิน เป็นปัญหายืดเยื้อทำให้ไม่อาจสร้างถนนได้เป็นเวลานานมากจนบางคนเรียกว่า "ถนนเจ็ดชั่วโคตร" ต่อมากรุงเทพมหานครได้ยินยอมจ่ายค่าเวนคืนที่ดินในอัตราที่เป็นที่พอใจของเจ้าของที่ดิน จึงดำเนินการก่อสร้างต่อได้ ปัจจุบันก่อสร้างแล้วเสร็จตลอดทั้งโครงการตั้งแต่ พ.ศ. 2553 และใช้สัญจรได้แล้ว
กระบี่กระบอง
กระบี่กระบอง เป็นกีฬา การแสดงสาธิต และการต่อสู้ป้องกันตัวด้วยอาวุธโบราณของไทย โดยทำเลียนแบบอาวุธจริง เป็นไม้ โลหะ หนังสัตว์ ซึ่งประกอบด้วยอาวุธทั้งแบบสั้นและแบบยาว อาทิเช่น ดาบ หอก ง้าว กระบี่ พลอง นอกจากนี้ยังมีอุปกรณ์สำหรับป้องกันตัว อันได้แก่ ดั้ง เขน โล่ ไม้ศอกสั้น
อาวุธกระบี่กระบอง
ประกอบด้วย:
ในวัฒนธรรมร่วมสมัย
ในมังงะ ภารกิจล้างพันธุ์นรก มีตัวละครจากประเทศไทย เป็นผู้ใช้วิชากระบี่กระบอง และในตอนที่ 124 ได้มีการให้ชื่อตอนดังกล่าวว่า KRABI-KRABONG
แบล็กแมมบา
"แบล็กแมมบา" (Black Mamba) เป็นดิจิทัลซิงเกิลเปิดตัวของเกิร์ลกรุปชาวเกาหลีใต้ เอสปา เดิมทีปล่อยออกมาเป็นซิงเกิลเดี่ยวเมื่อวันที่ 17 พฤศจิกายน ค.ศ. 2020 โดยเอสเอ็มเอนเตอร์เทนเมนต์ ต่อมาเพลงได้ถูกรวมไว้ในอีพี เกิลส์ (Girls) ซึ่งเปิดตัวเมื่อวันที่ 8 กรกฎาคม ค.ศ. 2022
มิวสิกวิดีโอเผยแพร่ไปยังช่องยูทูบของเอสเอ็มเอนเตอร์เทนเมนต์พร้อมกับเพลง มิวสิกวิดีโอของเพลงมียอดดูสูงสุดสำหรับวิดีโอเปิดตัวของกลุ่มเคป็อป โดยมีการรับชม 21.4 ล้านครั้งใน 24 ชั่วโมง นอกจากนี้ซิงเกิลยังขึ้นชาร์ตใน 5 ประเทศ โดยพุ่งขึ้นถึงอันดับที่ 49 ในเกาหลีใต้ และอันดับ 5 ใน บิลบอร์ด ดิจิทัลซอง ของสหรัฐอเมริกา เอสปาโปรโมตเพลงด้วยการแสดงสดผ่านทางโทรทัศน์ในรายการเพลงของเกาหลีใต้หลายรายการ รวมถึง โชว์! มิวสิกคอร์ มิวสิกแบงก์ และ อินกีกาโย
องค์ประกอบ
"แบล็กแมมบา" เขียนและเรียบเรียงโดย Omega, Ella Isaacson, Gabriela Geneva (NIIVA), Jordan Reyes, Shaun Lopez, Scott Chesak และ Yoo Young-jin ขณะที่ อี ซู-มัน ดูแลการผลิต เพลงนี้เป็นเพลงอิเล็กโทรป็อปและแดนซ์ป็อปที่มีเสียงซินธ์อันเป็นเอกลักษณ์ เบสหนักแน่น และเป็นตัวเชื่อมอันกว้างใหญ่ที่เน้นย้ำถึงทักษะการร้องที่มีความสามารถของสาว ๆ เพลงนี้มีความยาว 2:54 นาที. ส่วนเนื้อเพลง บอกเล่าเกี่ยวกับสิ่งที่เรียกว่า "แบล็กแมมบา" ซึ่งไม่เพียงแต่รบกวนการเชื่อมต่อของสมาชิกกับอวาตาร์ของพวกเขาเท่านั้น แต่ยังคุกคามโลกของพวกเขาด้วย "แบล็กแมมบา" เป็นเพลงแรกที่อธิบายโลกของเอสปา
การตอบรับ
หลังจากเปิดตัวครั้งแรก "แบล็กแมมบา" ได้รับการวิจารณ์ในเชิงบวกจากนักวิจารณ์เพลง
แม้จะเป็นเพลงเปิดตัวของกลุ่มใหม่ แต่ "แบล็กแมมบา" ก็ยังสร้างปรากฏในรายการสิ้นปีของนิติยสารหลายฉบับ โดยถูกยกให้เป็นหนึ่งในเพลงเคป็อปที่ดีที่สุดในปี 2020 โดยนิตยสาร "Dazed" ติดอันดับเพลงที่ 33 ในรายการ และถูกยกย่องว่า "สร้างสรรค์สิ่งที่ดูเหมือนจะเป็นเรื่องราวในโลกแฟนตาซีใหม่อย่างชาญฉลาด" Hypebae เลือกเพลงนี้ให้เป็นหนึ่งใน 'เพลง K-Pop ที่ดีที่สุดและมิวสิกวิดีโอแห่งปี 2020' โดยอ้างว่าเป็น "ธีมแห่งอนาคตที่สะท้อนถึงปี 2020 อย่างเหมาะสม" นอกจากนี้ เพลงดังกล่าวยังอยู่ใน 'The 40 Best K-Pop Songs of 2020' ของ Paper ที่อันดับ 40 โดยระบุว่า "แบล็กแมมบา" เป็น "การผสมผสานที่ลงตัวของป๊อปและ EDM
มิวสิกวิดีโอ
มิวสิกวิดีโอถูกอัปโหลดไปยังช่องยูทูบของเอสเอ็มเอนเตอร์เทนเมนต์เมื่อวันที่ 17 พฤศจิกายน 2020 กลายเป็นวิดีโอเปิดตัวที่มีผู้ชมมากที่สุดในกลุ่มเคป็อป ด้วยยอดวิว 21.4 ล้านครั้งภายใน 24 ชั่วโมง ทำลายสถิติที่ตั้งไว้โดย "ดัลลาดัลลา" ของอิดจี ในปี 2019 หลังจากเก้าชั่วโมง มิวสิกวิดีโอมีผู้ชมถึง 10 ล้านครั้ง ทำให้เป็นมิวสิกวิดีโอเปิดตัวที่เร็วที่สุดที่มียอดดูถึง 10 ล้านครั้งในประวัติศาสตร์เคป็อป ต่อมาวิดีโอ 'Black Mamba' Dance Practice ถูกอัปโหลดเมื่อวันที่ 27 พฤศจิกายน 2020 และมีคนดูมากกว่า 11 ล้านครั้งในเดือนมกราคม 2021 เมื่อวันที่ 8 มกราคม 2021 มิวสิกวิดีโอมียอดเข้าชมถึง 100 ล้านครั้ง ซึ่งใช้เวลาเพียง 51 วัน 12 ชั่วโมงในการสร้างสถิติใหม่ในประวัติศาสตร์เคป็อปในฐานะมิวสิกวิดีโอเดบิวต์ที่มียอดวิวถึง 100 ล้านในช่วงเวลาที่เร็วที่สุด
เรื่องย่อ
ในมิวสิกวิดีโอสำหรับ "แบล็กแมมบา" สมาชิกของเอสปา ได้เห็นในความเป็นจริงที่ล้ำยุคเหนือจริงและพบกับงูสีดำขนาดมหึมา ฉากแฟนตาซีที่สว่างไสวด้วยแสงนีออนของการออกแบบท่าเต้นที่เข้มข้นและหล่นจากพื้นนั้นสลับซับซ้อนไปด้วยช่วงเวลาที่เน้นให้สมาชิกแต่ละคนสำรวจความเป็นจริงและมีส่วนร่วมกับ æ-สมาชิก และบอกใบ้ถึงวายร้ายที่รู้จักกันในชื่อแมมบาสีดำ สมาชิกแต่ละคนเชื่อมต่อกับอวตาร์ของเธอผ่านแอพมือถือลึกลับที่เรียกว่า "Synk" ในตอนสุดท้าย ร่างมนุษย์ที่บิดเบี้ยวก็ปรากฏขึ้นพร้อมกับพิกเซลดิจิทัลที่บกพร่อง
การถกเถียงเรื่องลอกเลียนแบบ
ก่อนวันปล่อยเพลง ชุดของรูปภาพทีเซอร์และเนื้อหาวิดีโอที่เกี่ยวข้องซึ่งทำให้ทั้งสมาชิกสี่คนได้รับความสนใจจากความคล้ายคลึงที่เห็นได้ชัดกับผลงานของศิลปินหลายคนที่เคยแชร์บนแพลตฟอร์มโซเชียลมีเดีย หลังจากเปิดตัวมิวสิกวิดีโอ ผู้ชมชี้ให้เห็นว่าหลายฉากคล้ายกับมิวสิกวิดีโอ "Pop/Stars" ของเกิร์ลกรุ๊ปโลกเสมือน K/DA ที่เปิดตัวในปี 2018
วันที่ 22 ธันวาคม 2020 เอสเอ็มได้ออกมาแถลงการณ์ระบุว่าพวกเขาได้ติดต่อศิลปินและบริษัทที่เกี่ยวข้องซึ่งถูกกล่าวถึงในบางฉากในมิวสิกวิดีโอเพื่ออธิบายความตั้งใจในการวางแผนและในธีมโลกเสมือนจริงของกลุ่ม เอสเอ็มกล่าวเพิ่มเติมว่าศิลปินและบริษัทที่ติดต่อเข้ามาเข้าใจความตั้งใจของพวกเขาและไม่มีการคัดค้านเกี่ยวกับบางฉากในมิวสิกวิดีโอ
วัดราษฎร์สามัคคี (จังหวัดหนองบัวลำภู)
วัดราษฎร์สามัคคี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอุทัยสวรรค์ อำเภอนากลาง จังหวัดหนองบัวลำภู ที่ตั้งวัดมีเนื้อที่ 18 ไร่ 3 งาน 23 ตารางวา
วัดราษฎร์สามัคคีสร้างเมื่อ พ.ศ. 2474 โดยชาวบ้านหนองกุงศรี และบ้านโพธิ์ศรีสมพรซึ่งเป็นชุมชนชาวพุทธ เป็นวัดของสองหมู่บ้านจึงใช้ชื่อว่า "วัดราษฎร์สามัคคี" โดยมีพระแสวง สุวณฺโณ เป็นเจ้าอาวาส รูปแรก มีเจ้าอาวาสรูปปัจจุบันคือ พระครูอดิศัยกิจจานุวัตร เป็นเจ้าอาวาส และเจ้าคณะตำบลอุทัยสวรรค์ เขต 2 สำนักงานพระพุทธศาสนาแห่งชาติระบุว่าตั้งวัดเมื่อ 6 กุมภาพันธ์ พ.ศ. 2557 วัดนี้เป็นสถานที่จัดงานบำเพ็ญกุศลผู้เสียชีวิตจากเหตุกราดยิงในศูนย์พัฒนาเด็กเล็กตำบลอุทัยสวรรค์ จังหวัดหนองบัวลำภู เมื่อวันที่ 6 ตุลาคม พ.ศ. 2565 จำนวน 19 ราย จากผู้เสียชีวิตทั้งหมด 37 ราย
อาคารเสนาสนะที่สำคัญ ได้แก่ ศาลาการเปรียญ คอนกรีตเสริมเหล็ก กว้าง 14 เมตร ยาว 28 เมตร หอระฆัง ขนาดกว้าง 4 เมตร 2 ชั้น 1 หลัง หอพระประธาน 1 หลัง กว้าง 3 เมตร ยาว 6 เมตร และกุฏิสงฆ์ จำนวน 7 หลัง ปูชนียวัตถุสำคัญ ได้แก่ พระเสี่ยงทาย เป็นพระพุทธรูปดินปั้นหน้าตักกว้าง 9 นิ้ว ซึ่งขุดค้นพบบริเวณวัด เมื่อ พ.ศ. 2474 และพระประธานในศาลาการเปรียญ หน้าตักกว้าง 69 นิ้ว สร้างเมื่อ พ.ศ. 2545
ฟันดาบไทย
การเล่นกีฬาดาบไทย
การเล่นกีฬาดาบไทย ประเภทกระบี่และดาบสองมือเพื่อการแข่งขัน
ให้นักกีฬาทั้งสองฝ่าย ถือกระบี่หวาย ฝ่ายละ 1 เล่ม ถ้าเป็นดาบสองมือให้ถือดาบ 2 มือหุ้มนวม ฝ่ายละ 2 เล่ม อาวุธทั้งสองชนิด ให้เป็นไปตามแบบ และขนาดที่กำหนดไว้ในกติกา
การปฏิบัติตนของนักกีฬาก่อนเริ่มทำการแข่งขันเมื่อเจ้าหน้าที่เรียกนักกีฬาลงสนามแข่งขัน ให้นักกีฬาทั้งสองฝ่ายมายืนอยู่กลางสนามต่อหน้ากรรมการผู้ตัดสิน นักกีฬาทั้ง 2 ฝ่ายทำความเคารพกรรมการผู้ตัดสิน และคู่ต่อสู้ โดยการไหว้ ตามแบบขนบธรรมเนียมประเพณีอันดีงามของไทย แล้วแยกกันออกไปยืนจรดดาบห่างกัน (นอกระยะดาบ) คอยฟังกรรมการผู้ตัดสินออกคำสั่งให้เริ่มการต่อสู้
การต่อสู้ของนักกีฬา
เมื่อทั้ง 2 ฝ่ายพร้อมทำการต่อสู้ กรรมการผู้ตัดสินจะออกคำสั่งให้นักกีฬาต่อสู้กัน โดยคู่ต่อสู้มีสิทธิ์ที่จะใช้อาวุธฟันเข้าตามร่างกายทุกส่วนของคู่ต่อสู้ เช่น ศีรษะ แขน ขา ลำตัว เป็นต้น การฟันดังกล่าวจะต้องไม่เป็นการกระทำที่รุนแรงเกินกว่าเหตุ โดยขาดหลักวิชาการต่อสู้ ขาดเหตุผล ซึ่งอาจก่อให้เกิดอันตรายแก่คู่ต่อสู้ อันเป็นการผิดวิสัยของนักกีฬาฟันดาบ นอกจากนี้การเข้าไปฟันคู่ต่อสู้ จะต้องระวังการตอบโต้จากคู่ต่อสู้ด้วยการปิดป้องอาวุธฝ่ายตรงข้าม เพื่อป้องกันตัวเองให้ได้ด้วย
การได้เสียคะแนนของนักกีฬา
ฝ่ายที่ถูกคู่ต่อสู้เข้าฟันโดนร่างกายส่วนใดส่วนหนึ่ง แล้วไม่สามารถโต้ตอบกลับไปโดนร่างกายคู่ต่อสู้ได้ทันที ให้เป็นฝ่ายเสียคะแนน 1 คะแนน
การทำหน้าที่ของคณะกรรมการตัดสิน
การแข่งขันแต่ละครั้ง จะมีกรรมการผู้ตัดสิน และกรรมการผู้ช่วยผู้ตัดสินดังนี้
พัฒนากีฬาดาบไทย
เหตุการณ์ที่สำคัญที่สุดคือ “ในปีพุทธศักราช 2506 สำนักดาบศรีไตรรัตน์ ร่วมกับมูลนิธิจัดหาอุปกรณ์การศึกษาสำหรับเด็ก ในพระอุปถัมภ์ของสมเด็จพระเจ้าลูกยาเธอ เจ้าฟ้าอุบลรัตน์ราชกัญญา ได้จัดการแข่งขันฟันดาบไทยระหว่างมหาวิทยาลัยขึ้น ณ สนามกีฬาแห่งชาติ เมื่อวันที่ 18 มกราคม โดยหม่อมดุษฎี บริพัตร ได้กราบบังคมทูลเชิญพระบาทสมเด็จพระเจ้าอยู่หัวฯ และสมเด็จพระบรมโอรสาธิราช สยามมกุฎราชกุมาร เสด็จทอดพระเนตร และพระราชทานถ้วยรางวัลแก่นักกีฬา โดยมีอาจารย์ทองหล่อ ไตรรัตน์ เป็นผู้ถวายคำอธิบายระหว่างการแข่งขัน และด้วยความสนพระทัย เมื่อจบการแข่งขัน พระบาทสมเด็จพระเจ้าอยู่หัวฯ มีรับสั่งว่า “ให้รักษากีฬานี้ไว้ อย่าทอดทิ้ง” นับเป็นพระมหากรุณาธิคุณอย่างล้นพ้น ศิลปะกีฬานี้จึงยังคงอยู่มาตราบเท่าทุกวันนี้”
วัคซีนโควิด-19 ของไฟเซอร์-ไบออนเทค
วัคซีนโควิด-19 ของไฟเซอร์-ไบออนเทค (Pfizer-BioNTech COVID-19 vaccine) หรือ โทซิแนเมแรน (Tozinameran เป็นชื่อระหว่างประเทศที่ไม่มีเจ้าของ คือ INN) หรือมีตราสินค้า โคเมอร์เนที (Comirnaty) เป็นวัคซีนโควิด-19 ที่ใช้เทคโนโลยีเอ็มอาร์เอ็นเอ ใช้ฉีดให้แก่บุคคลอายุ 12ปีหรือยิ่งกว่าในเขตปกครองบางที่และ 16ปีหรือยิ่งกว่าในที่อื่นๆ เพื่อสร้างภูมิต้านทานของร่างกายและป้องกันการติดไวรัสโควิด-19 (SARS-CoV-2) ซึ่งก่อโรคโควิด-19 บริษัทไบออนเทคในเยอรมนีเป็นผู้พัฒนาวัคซีนในเบื้องต้น แล้วต่อมาจึงร่วมมือกับบริษัทไฟเซอร์ในสหรัฐในด้านการทดลองทางคลินิก โลจิสติกส์ และการผลิตทั่วโลก ในประเทศจีน ไบออนเทคร่วมมือกับบริษัทจีนคือโฟสันฟาร์มาซูทิคอล (Fosun Pharmaceutical) เพื่อพัฒนา วางตลาด และแจกจำหน่ายวัคซีน โดยวัคซีนเรียกในจีนว่า วัคซีนโควิด-19 ของโฟสัน- ไบออนเทค (Fosun-BioNTech COVID-19 vaccine)
วัคซีนใช้ฉีดเข้ากล้ามเนื้อ เป็นวัคซีนอาร์เอ็นเออันประกอบด้วยเอ็มอาร์เอ็นเอที่ดัดแปลงนิวคลีโอไซด์ (Nucleoside-modified messenger RNA หรือ modRNA) ให้เข้ารหัสโปรตีนหนาม (spike) ที่กลายพันธุ์ (mutated) ของไวรัสโควิด-19 (SARS-CoV-2) แล้วหุ้มด้วยอนุภาคนาโนที่เป็นลิพิด (lipid nanoparticle) ในเบื้องต้น วัคซีนแนะนำให้ฉีดสองครั้งโดยห่างกัน 21 วัน แต่ต่อมาได้ยืดออกไปเป็น 42วันในสหรัฐ และอาจยืดไปถึง 4เดือนในแคนาดา